JÄÄRAJAVÕISTLUSTE KORRALDAMISE ÜLDALUSED

EAL-is registreeritud jäärajavõistluste korraldajad peavad juhinduma võistlusjuhendite koostamisel alljärgnevatest põhimõtetest (ettekirjutustest):
1.Osavõtjad
1.1.Jäärajavõistlustel lubatakse osaleda alates kaheteistkümmnendast eluaastast..
Alates kuueteistkümmnendast eluaastast võib võistelda täiskasvanute võistlusklassides.
Alates kaheksateistkümmnendast eluaastast võib võistelda ainult täiskasvanute võistlusklassides.
1.2.Korraldaja määrab juhendiga dokumentide loetelu mida nõutakse osalejatelt 
(juhiload, kehtiv EAL võistlejalitsents, noortelitsents, kindlustus min.50 000.-eek spordiriskiga  jne.)
1.3.Korraldajal on õigus juhendiga lubada osalema ka juhilubasid mitteomavaid võistlejaid
2.Võistlusautod
2.1.Lubatakse osaleda kõikidel 2WD ja 4WD kinnise kerega autodel.
2.2.Autod ei pea omama Autoregistri numbrimärke
2.3.Võistlusautod võivad omada EAL Tehnilist Kaarti
2.4.Võistlusautodes ei tohi olla kinnitamata esemeid
3.Arvestusgrupid
3.1.Jäärajavõistlused peetakse kahes arvestusgrupis mis grupeeritakse rehvide järgi:
	TÄNAVAREHVID
	PIIKREHVID
3.2.Korraldaja võib arvestusgrupid jagada arvestusklassideks:
Tänavarehvid	2WD noored 
2WD naised 
2WD esivedu 
2WD  tagavedu 
4WD 
Piikrehvid	2WD 
4WD 
ERK		Noored
Standard
ERK
Korraldaja võib oma äranägemise järgi võistlusjuhendiga klasside arvu piirata.
3.3.Korraldaja poolt juhendiga määratud arvestusklassis veosildade järgi tohib osaleda vastava veosillaga võistlusauto ja ainult.
4.Tingimused rehvidele
4.1.Tänavarehv peab vastama järgmistele tingimustele:
naastude arv rehvis ei tohi olla suurem kui:
• rehvis, mille velje läbimõõt on kuni 13" – 90;
• rehvis, mille velje läbimõõt on  14” ja 15" – 110;
• rehvis, mille velje läbimõõt on enam kui 15" – 130;
• rehvis, mille velje läbimõõt on 17” ja enam – 150;
kõvasulami läbimõõt on max 2,5mm
väljaulatuva osa pikkus on max 2mm
4.2.Piikrehvid peavad vastama FIA/Rootsi MMnõuetele (vaata joonis):
- naastud peavad olema kõvast materjalist, teritamata, silindrilise kujuga
- naastu ristlõige peab moodustama kogu naastu ulatuses täisringi
- naast ei tohi olla torujas, seest õõnes ka mitte kulununa
- tüve osa läbimõõt kuni 9 mm
- naastu keskosa kõvasulami läbimõõt on vähemalt 2,5 mm. Südamik peab olema silindriline, homogeene ja lamedalt lõigatud.
- naastu pikkus kuni 20 mm
- naastu kaal on kuni 4,0 grammi
- naastud tuleb rehvile kinnitada väljaspoolt
- naastude arv on kuni 20 tk. rehvi veerepinna ümbermõõdu iga vabalt valitud pikkusdetsimeetri kohta. Naastude arv loetakse 3 dm ulatuses, mõõtealasse ei tohi jääda üle 60 naastu.
- naastude töötlemine on keelatud. Naastud võivad erineda etteantud tingimustest ainult kulumise tagajärgedest tulenevalt.
4.2.1.Piigiklassis on keelatud nn. “jääpiikide” kasutamine.
4.3.Autod ja rehvid peavad vastama tehnilistele tingimustele võistluse igal ajahetkel.
5.Üldeeskirjad
5.1.Võistluste läbiviimisel lähtutakse EAL-i poolt kinnitatud Kiirusalade Võistlusmäärustest.
5.2. ERK klassid stardivad vastavalt rallikrossi tehnilistele tingimustele vastava autoga ja võistlused viiakse läbi vastavalt rallikrossi võistlusmäärustele.
5.3.Treening- ja võistlussõitudes on kiivri kasutamine kohustuslik. Kiivril peab olema vähemalt E tähistus.
5.4.Tänavarehvi klassis osalevas võistlusautos peab olema kehtiva kasutusajaga tulekustuti ja komplektne apteek.(tulekustuti kustutusaine min kaal 1kg)
5.5.Piigiklassis osalevas võistlusautos peab olema kehtiva kasutusajaga tulekustuti.
(tulekustuti kustutusaine min kaal 1kg)
5.6.Treening- ja võistlussõitudes on võistlusautos viibijatel kinnitatud turvarihmade kasutamine kohustuslik.
5.7.Treening- ja võistlussõitudes võib autos viibida ainult juht va. noorteklassis. Kaassõitja peab omama juhtimisõigust ja talle kehtivad samad turvalisusnõuded mis juhilegi.
5.8.Piigiklassis on lubatud võistelda alates kaheksateistkümmnendast eluaastast va. EAL-i litsentsiga noorsportlased.
5.9. Radadel, millel on piiratud tutvumisaeg, ei tohi noorsportlase kõrvalistuja osaleda võistlejana samal võistlusel.
5.10.Turvalisuskaalutlustel, võib korraldaja nõuda treening- ja võistlussõitudes, kõrvalistuja akna avamist.
5.11.Tehnilise komisjoni otsusega võidakse starti mitte lubada autosid, mille tehniline seisukord võib võistluse käigus ohtlikuks muutuda sõitjale ja ümbritsevaile ning mis võivad häirida võistluste kulgu.
5.12.Korraldajal on rikkumiste puhul õigus määrata rahatrahve, kui see on võistlusjuhendiga sätestatud.